CELEX: 62014TN0706
Language: lv
Date: 2014-10-03 00:00:00
Title: Lieta T-706/14: Prasība, kas celta 2014. gada 3. oktobrī  – Holistic Innovation Institute / REA

24.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 421/44
            
         Prasība, kas celta 2014. gada 3. oktobrī – Holistic Innovation Institute/REA
   
   (Lieta T-706/14)
   2014/C 421/62
   Tiesvedības valoda – spāņu
   
      Lietas dalībnieki
   
   
      Prasītāja: Holistic Innovation Institute, SLU (Madride, Spānija) (pārstāvis – R. Muñiz García, advokāts)
   
      Atbildētāja: Pētniecības izpildaģentūra (REA)
   
      Prasītājas prasījumi:
   
   
               —
            
            
               atcelt apstrīdēto lēmumu par prasītājas izslēgšanu no projektiem INACHUS un ZONeSEC;
            
         
               —
            
            
               noteikt, ka prasītājai pienākas atlīdzinājums, un piespriest atbildētājai samaksāt tai EUR 7 81  250 saistībā ar abiem projektiem, no kuriem tā tika izslēgta, kopā ar likumiskajiem procentiem par laiku kopš brīža, kad bija jāveic maksājumi, un
            
         
               —
            
            
               noteikt, ka prasītājai pienākas atlīdzinājums, un piespriest atbildētājai samaksāt tai summu Vispārējās tiesas pieaicināta eksperta noteiktajā apmērā par papildu kaitējumu, kas prasītājai nodarīts ar izslēgšanu no projektiem.
            
         
      Pamati un galvenie argumenti
   
   Šī prasība ir celta par Eiropas Komisijas Pētniecības izpildaģentūras 2014. gada 24. jūlija Lēmumu ARES (2014) 2461172 izbeigt sarunas un atteikt prasītājai piedalīšanos Septītās pamatprogrammas konkursa FP7-SEC-2013–1 Eiropas projektos INACHUS (607522) un ZONeSEC (607292).
   Prasības pamatošanai prasītāja izvirza piecus pamatus.
   
               1.
            
            
               Lēmums esot nepamatots, jo tajā izklāstītais pamatojums ir tikai šķietams.
            
         
               2.
            
            
               Neatkarīgo vērtētāju atzinums par projektiem ar prasītājas sabiedrības dalību esot bijis pozitīvs.
            
         
               3.
            
            
               Pēc šiem atzinumiem atbildētāja esot pārdomājusi un nolēmusi izturēties represīvi pret prasītājas vadītāju, kurš iepriekš bija cēlis prasību pret Eiropas Komisiju ar sabiedrību Rose Visión S.L. saistīta strīda dēļ.
            
         
               4.
            
            
               Kamēr lēmums vēl nebija pieņemts, atbildētājas darbinieki esot izdarījuši spiedienu uz pārējiem projektu dalībniekiem izslēgt prasītāju, šādi cenšoties izvairīties no tā, ka jāpieņem apstrīdētais lēmums.
            
         
               5.
            
            
               Atbildētājas rīcības rezultātā prasītājai esot nodarīti zaudējumi.